tens un racó dalt del món: Horta de Sant Joan: entre Barcelona i Nova York\nFa uns dies vaig conèixer l'actriu Maria Stoyanova. M'agrada entrar en contacte amb gent activa culturalment i vam quedar per fer un cafè i parlar de possibles col·laboracions futures. Em va informar sobre el seu projecte d'espai de creació teatral, Parada Horta.\nAmb la seva parella, m'explicaren que sovint s'han de moure entre Barcelona i Nova York, i buscaven un lloc al mig per a instal·lar-se.\nPublicat por Jesús M. Tibau at 17:08\nCoi quina sort cafe i tot, de fet per aqui al bages també hi ha un parell de llocs semblant de artistas que figuen del agobio.\n19 d’abril de 2009, a les 17:22\nDoncs sí que hi és entre mig, sí!\n19 d’abril de 2009, a les 19:09\nNo se si es el mig , el que si se es que es un gran poble , el conec i m'agrada\n19 d’abril de 2009, a les 20:07\nQuan he llegit el títol creia que parlaries dels quadres de l'etapa cubista de Picasso que hi ha al Metropolitan de NY i que representen el poble d'Horta de Sant Joan.\n19 d’abril de 2009, a les 22:11


Isidre Esteve segueix endavant al Dakar amb un 33è lloc a la tercera etapa — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Isidre Esteve segueix endavant al Dakar amb un 33è lloc a la tercera etapa\nIsidre Esteve segueix endavant al Dakar amb un 33è lloc a la tercera etapa\nEl pilot olianès guanya tres posicions a la general i se situa 26è. Nasser Al-Attiyah és el nou líder i Nani Roma és 4t, seguit de prop per Cyril Despres\nIsidre Esteve, al Dakar 2019 (Foto: KH-7 Sport)\nIsidre Esteve (Sodicars) segueix endavant al ral·li Dakar. Aquest dimecres, el pilot olianès i el seu copilot Txema Villalobos han fet un 33è lloc a la tercera etapa, amb meta a Arequipa, després de completar els 331 km cronometrats en 5h55min41s, en una jornada marcada per les dunes.\nEl membre de l'equip Repsol va arribar a 2 hores del guanyador d'etapa, el francès Stéphane Peterhansel (X-Raid Mini), que va marcar 3.54:31. També va recuperar posicions el qatarià Nasser Al-Attiya, segon (Toyota), que de fet s'ha situat líder. Tornant a l'equip X-Raid, l'osonenc Nani Roma va ser 5è; i el francès resident a Andorra Cyril Despres, 6è.\nTot i les dificultats amb què es van trobar ahir, Isidre Esteve es mostrava satisfet pel resultat, tenint en compte que, per exemple, aquesta jornada ha perdut opcions de victòria Carlos Sainz, a causa d'una avaria per la qual ha estat a punt d'abandonar. Ara el pilot espanyol és 36è. Pel que fa justament a la classificació general, Esteve ha escalat tres posicions més i ara és 26è (11h24min13s), a prop de tres hores d'Al-Attiyah (8.34:08). Nani Roma és quart, a 12 minuts del líder, i Despres se situa sisè, a 24 minuts. De la seva part, Dani Solà és 21è.\nEn motos, la notícia d'aquest dimecres ha estat l'abandonament del castellonenc Joan Barreda, líder a la segona etapa. Barreda va patir una caiguda i va haver de ser evacuat en helicòpter. El nou líder és el xilè Pablo Quintanilla (8.34:28). Oriol Mena (Hero) és el millor classificat català: 11è, a 36 minuts de Quintanilla. Armand Monleón és 19è, seguit de Laia Sanz (20a). Marc Solà se situa 29è.\nAquest dijous es disputa la quarta etapa, amb dues metes diferents: a Tacna per als cotxes i camions, i a Moquegua per a motos i quads. I demà divendres els pilots tornaran a Arequipa, on dissabte hi haurà l'única jornada de descans.


651x366 Vigília en memòria del periodista Steve Sotloff, a la Universitat de Florida. DAVID MANNING / REUTERS Vigília en memòria del periodista Steve Sotloff, a la Universitat de Florida. DAVID MANNING / REUTERS\nLa família de Steven Sotloff , el segon periodista nord-americà decapitat per milicians de l'Estat Islàmic (EI), ha desafiat avui e l líder del grup a un debat sobre els ensenyaments pacífics del llibre sagrat dels musulmans, l'Alcorà.\nEn un perfecte àrab, el portaveu dels Sotloff, Barak Barfi, s'ha adreçat directament a Abubaker al-Bagdad perquè respongui sobre valors com el perdó o la misericòrdia. "Dius que el Ramadà és un mes de clemència, però, on queda la vostra clemència?", ha preguntat en un to desafiant, per concloure que està "a punt" per debatre amb el líder d'EI. "Vinc en so de pau, no tinc una espasa a la mà i estic preparat per escoltar la teva resposta", ha afegit.\nDimarts, l'EI va donar a conèixer un vídeo en què es mostra la decapitació de Sotloff en un lloc sense identificar d'un desert, suposadament en territori sirià. Funcionaris nord-americans van confirmar la seva autenticitat i e l president nord-americà, Barack Obama, es va comprometre a "d estruir" el grup .\nEn la seva compareixença, Barfi, erudit àrab i investigador a la Fundació New America, amb seu a Washington, ha recordat que el seu amic assassinat estimava i apreciava l'islam, malgrat ser jueu. "No era un addicte a la guerra", ha assegurat Barfi, fent un retrat del periodista. " Ell simplement volia donar veu als qui no en tenen", ha assegurat .\nFora dels micròfons dels periodistes, el portaveu ha acabat dient: "Steve va morir màrtir per la causa de Déu".\nAquest és el segon cop que el nucli proper a Sotloff s'adreça directament a Al-Bagdad. Dies abans de la decapitació, la mare del periodista li havia implorat misericòrdia per al seu fill.\nD'altra banda, un grup d'amics del periodista Sotloff , ajudats per experts , van esborrar d'internet tot esment als seus orígens jueus. "Teníem dos objectius : localitzar tots els seus amics pel món, que no eren pocs, per convèncer-los que no parlessin amb els mitjans , i convèncer els periodistes que escrivien sobre ell perquè eliminessin qualsevol menció a la seva relació amb Israel i el fet que era jueu", afirma un dels seus amics en declaracions al diari digital ' Ynet' .


Sant Miquel a Lleida espera la cita anual amb els castells de 9\nPlaça de la Paeria, diumenge 27 de setembre a les 12h\nLa diada de Sant Miquel tornarà a acollir a la Colla Joves Xiquets de Valls i els Capgrossos de Mataró com a colles convidades, que compartiran plaça amb la colla local, els Castellers de Lleida. La cita més important de l’any a la Plaça de la Paeria, amb motiu de les festes de la Tardor, estarà condicionada per les baixes dels castellers a causa de les eleccions d’aquest diumenge.\nTot i això la Colla Joves vol plantejar-se la tripleta màgica però dependrà del nombre de camises que hi desplacin. El 3de9 amb folre i el rodatge d’un 5de8 pensat per aixecar-lo un pis més podrien ser els objectius més importants pels vallencs en aquest compromís a un mes de Santa Úrsula.\nTant els Capgrossos de Mataró com els Castellers de Lleida tenen deures pendents en aquest 2015. D’una banda no es descarta el primer intent de 3de9 amb folre de l’any per part dels Capgrossos de Mataró, que intentaran perfilar en l’assaig d’aquesta nit i la intenció seria acompanyar-lo de la torre de 8 amb folre i el 4de8.\nI pel que fa a la colla local, els Castellers de Lleida, assegurarien castells de la gamma alta de 7 com el 5de7 i el 4de7 amb l’agulla, i també serà determinant el seu assaig d’avui per enllestir el 4de8, construcció que no descarreguen des del juliol de 2013 i que tot just fa un any que no el porten a plaça. El 2de7 i el 3de8, castells que sí que han completat aquesta temporada estarien pràcticament descartats per alguna baixa destacada.\nArticle anteriorÈxit del Serrallo i Sant Pere i Sant Pau amb el pilar caminant\nProper articleVídeo | Els tres pilars de 8 a Santa Tecla, sincronitzats


Marxar de vacances mentre la policia et vigila la casa - El Gerió Digital\nEls agents de Palau-solità i Plegamans visiten els domicilis dels propietaris que ho sol·liciten per prevenir robatoris\nDivendres, 5 d'agost de 2011 10:28h\nUna patrulla de la Policia Local comprova l'estat de les cases diversos cops al dia © ACN\nACN / Baix Empordà, Alt Empordà, Garrotxa, Pla de l'Estany, La Selva, Gironès, Ripollès / Palau-Solità i Plegamans\nTancar la porta de casa abans de marxar de vacances sol anar acompanyat d'una certa inquietud per si algú aprofita la nostra absència per entrar-hi i remenar amb l'objectiu d'endur-se tot allò de valor que hi trobi. Tot i els esforços que es facin sempre queda un neguit que es pot veure parcialment cobert amb el Registre d'Absències, un servei gratuït que poden sol·licitar els propietari d'un pis, d'una casa unifamiliar o fins hi tot d'un establiment comercial de Palau-solità i Plegamans.\nPer fer-ho els interessats només s'han d'apropar fins la comissaria de la Policia Local i omplir un formulari amb les seves dades personals i algunes característiques específiques de l'immoble com, per exemple, si disposa d'alarma o si hi ha un gos perillós a l'interior.\nAquesta informació passa a formar part de la base de dades del cos sobre les cases buides perquè una patrulla pugui visitar-la un cop en cada torn. "Ho fem sempre que ens és possible i no hagi sorgit cap urgència", comenta el caporal Cristobal Domínguez, que explica que les tasques de reconeixement que duen a terme consisteixen en revisar l'exterior de la casa per detectar les possibles incidències: "L'examinem el primer dia per partir d'un escenari inicial", indica el policia que explica que en cas que es detecti alguna variació s'informa a la prefectura i s'intervé. El caporal també indica que sempre es demana una persona de contacte per si el propietari està "il·localitzable".\nActualment hi ha una quinzena de famílies que han confiat en la policia de Palau-solità i Plegamans per donar un cop d'ull a les seves llars, però la previsió és que a mitjan de setembre, quan finalitza aquest dispositiu de seguretat, el cos hagi vigilat prop d'un centenar d'immobles.\n"Cada any incrementen lleugerament les sol·licituds perquè a poc a poc hi ha més gent que es va assabentant que oferim aquest control", assenyala Domínguez, que assegura que d'aquesta forma també s'incrementa la sensació de seguretat entre la població.\nEn aquestes primeres setmanes d'estiu la policia d'aquest municipi, que compta amb 14.000 habitants, només ha hagut d'intervenir en un robatori en un immoble en què els lladres van entrar quan els propietaris estaven dormint.\nReducció de l'índex de delictes\nL'any 2004 la Policia Local de Palau-solità i Plegamans i els Mossos d'Esquadra van engegar un dispositiu especial de seguretat per prevenir els robatoris en cases del terme municipal. Aquesta mesura es va adoptar després que es detectessin diversos robatoris silenciosos en torres d'urbanitzacions com la del Turó Castells de la localitat.\nLes noves estratègies de seguretat i vigilància van donar els seus fruits i l'any 2006 els robatoris a domicilis van reduir-se gairebé a la meitat passant de 23 a 14. Actualment aquests casos són "puntuals", segons assenyalen els responsables de la Policia Local. En aquest sentit asseguren que "els índex delictius de la població estan per sota de la mitjana de la comarca".\nRecomanacions per prevenir robatoris\nAmb l'objectiu de reduir el risc de robatori, la Policia Local ha editat un tríptic que s'ha distribuït a través de la revista del poble i també s'ha fet una falca publicitària que s'ha difós per la ràdio local.\nEls principals consells passen per no deixar senyals visibles que mostrin que la casa és buida, com baixar totes les persianes; desar els objectes valuosos en llocs segurs, tancar tots els accessos amb clau, connectar l'alarma en cas que hi hagi, o avisar persones de confiança perquè\npassin pel domicili a comprovar-ne l'estat i buidar la bústia, entre d'altres.\nA banda existeixen mecanismes de seguretat que en els darrers anys s'han posat de moda com per exemple l'adquisició d'un temporitzador perquè els llums s'encenguin automàticament un cop al dia.\nTot plegat per dissuadir els possibles lladres i fer una mica més segurs els carrers en els dies de l'any que són menys concorreguts.


Casado es compromet a Vila-real amb el sector ceràmic a "afavorir" el preu de l'energia - À Punt\nCasado es compromet a Vila-real amb el sector ceràmic a "afavorir" el preu de l'energia\nBonig ha anunciat en Porcelanosa que proposarà a les Corts l'eliminació de l'impost de patrimoni.\nEl líder del PP, Pablo Casado, a Vila-real, al costat de la presidenta del PPCV, Isabel Bonig, i María José Soriano, sòcia de Porcelanosa / Doménech Castelló (Efe)\n23 d'octubre 2019 - 20:05\nEl president del PP, Pablo Casado, s'ha compromés amb el sector ceràmic a "afavorir" el preu de l'energia, ja que és necessari "abaratir-lo", i ha assegurat que volen que aquesta indústria tinga una major "potenciació". Casado s'ha manifestat així en una visita que ha realitzat a l'empresa Porcelanosa de Vila-real, en la qual ha estat acompanyat de la presidenta del PPCV, Isabel Bonig.\nEl líder popular ha destacat que Porcelanosa, "que és una de les indústries més importants en l’àmbit estatal", amb 1.000 botigues a tot el món, una facturació de 1.000 milions d'euros anuals i que dona faena a 5.000 persones, s'ha convertit en "una de les marques espanyoles més conegudes a tot el món".\nAixí, ha explicat que des del PP volen fer que "la indústria de la ceràmica tinga una major potenciació", perquè l'any passat va permetre unes vendes de 3.600 milions d'euros, però, no obstant això, nota certa desacceleració. Per això, Casado s'ha compromés amb el sector a "afavorir" el preu de l'energia, "ja que necessitem abaratir-lo, perquè representa un 40 per cent del cost de la producció", així com a mantindre una flexibilitat laboral "que afavorisca la contractació".\nEl líder del PP ha apostat també per una política fiscal "competitiva" i, en aquest sentit, ha destacat que volen suprimir per llei l'impost de donacions, successions i patrimoni i abaixar IRPF per davall del 40 per cent i l'impost sobre societats per davall del 20 per cent.\nBonig proposarà a les Corts l'eliminació de l'impost de patrimoni\nPer la seua banda, la presidenta del Partit Popular de la Comunitat Valenciana, Isabel Bonig, ha anunciat a Vila-real que portarà a les Corts una proposta per a eliminar "l'impost de patrimoni, successions i donacions per a les xicotetes i mitjanes empreses i per al conjunt dels ciutadans".\nBonig ha indicat que "l'activitat industrial a l'agost va caure quasi un 10% a la Comunitat Valenciana, quan en la mitjana espanyola havia caigut només un 3%". Ha explicat que el PP "aposta per la indústria, per abaixar els impostos o eliminar-los" i ha assegurat que, malgrat no voler ser alarmants, "hi ha senyals que denoten que l'economia valenciana comença a ressentir-se'n".


Comisió Biblioteca - AFA Eulàlia Bota\nFamílies!! El DIJOUS 13 de juny farem l’última Menja de contes d’aquest curs. Serà a les 16 h al pati de rodes. Com sempre, aquesta Menja de cloenda es oberta a tothom que vulga compartir una estona de contes en família. I en acabar donarem berenar per a totes i tots els assistents. Us esperem!! […]\nFamílies!! El dimarts set de maig farem la propera Menja de contes, aquesta vegada… Va de clàssics!! Serà a les 16.45 h a la sala de psicomotricitat (1r pis). Les places són limitades i us podeu apuntar enviant un correu a biblioampaeb@gmail.com Recordeu que heu de berenar abans o després de la Menja. NOTA: Com ja […]\nNova Menja de Contes: La música dels Contes\nFamílies, Demà DIMARTS 2 d’abril farem la propera Menja de contes. Serà a les 16.45 h a la sala de psicomotricitat (1r pis). Les places són limitades i us podeu apuntar enviant un correu a biblioampaeb@gmail.com IMPORTANT: Envieu els correus a partir del dimecres 27 de març a les 21 h. Els correus que arribin […]\nNova Menja de Contes!! Contes d’avis i àvies\nHola Famílies! El proper DIMARTS 5 de febrer farem la propera Menja de contes: Contes d’avis i àvies. Serà a les 16.45 h a la sala de psicomotricitat (1r pis). Les places són limitades i us podeu apuntar enviant un correu a biblioampaeb@gmail.com IMPORTANT: Envieu els correus a partir del dimecres 30 de gener a les […]\nQue bé ho vam passar a la Menja de la Diversitat!!!\nHola Famílies !! Us deixem aquí algunes fotos de la Menja del passat 4 de desembre sobre la Diversitat. Va ser una tarda increïble en la qual vam poder gaudir d’un traductor en llengua de signes, que ens va ensenyar moltíssimes coses i va fer la Menja més especial si cap !. Després els petits […]


Un terratrèmol de 2,3 graus es deixa notar a Calella | Ràdio Calella Televisió\nUn terratrèmol de grau 2,3 a l’escala de Richter amb epicentre a la Costa Maresme s’ha deixat sentir a Calella. L’Institut Cartogràfic i Geològic de Catalunya (ICGC) confirma que el fenomen sísmic ha tingut lloc cap a dos quarts de tres de la tarda aproximadament dins el mar a Sant Pol. El terratrèmol de profunditat 0 s’ha percebut lleugerament i no ha causat danys.\nQuim Serra, meteoròleg del Consell Comarcal, ens explica que en un dia hi ha més d’un sisme però que no sempre els percebem.\nA Catalunya, en general, i per tant també a la zona del Maresme, és una zona amb una moderada activitat sísmica. Cada dia hi ha moltíssims terratrèmols, el que passa és que la majoria d’ells no són percebuts per la població i per tant passen desapercebuts. No som conscients que es produeixen però hi són. Es produeixen al voltant de 400 moviments sísmics cada dia i a vegades hi ha una certa intensitat que fa que ho notem, normalment és quan passa de 2. I aquest és el cas perquè concretament la magnitud ha estat de 2,3 graus, per tant estem parlant d’un moviment sísmic que almenys a Calella i a les rodalies s’ha arribat a notar.\nEls veïns i veïnes de Calella expliquen que han sentit un soroll similar a un tro. Això és normal, ens ho corrobora Serra,\nEls que es produeixen a la nostra comarca, a conseqüència de les falles naturals, com el riu Tordera o la Riera de Capaspre, sí. El que passa és que hi ha encavalcaments entre les diferents plaques. Hi ha aquests sotracs i per això aquí percebem el terratrèmol com un tro, com un cop sec, no com un tremolor que es perllonga durant una estona, que seria el cas dels xocs entre plaques.\nAvui justament fa una setmana que també es va detectar un terratrèmol a l’Alt Urgell de magnitud 4,2.\nSegüent L’univers pictòric i cultural de Tomàs Cusell, en un llibre\nAnterior El nou protocol de maltractament infantil recull un annex específic sobre la prevenció en nadons


Corona de llorer tatuatge amb molta història | Tatuantes\nCorona de llorer tatuatge amb molta història\nNat Cirerer | | Tatuatges de Flors i Plantes\nSímbol perfumat de la victòria des de fa centenars d'anys, en l'article d'avui us parlarem de la corona d' llorer Tatuatge amb un gran significat. Però abans anem a començar amb una mica d'història.\n1 Les corones de llorer i Grècia\n2 Tatuatges de corones de llorer, només per als victoriosos\nLes corones de llorer i Grècia\nEra una càlida tarda d'estiu a Grècia quan a algú se li va ocórrer que s'havia de lliurar una corona feta de llorer als poetes, artistes i guerrers. També està associada a la victòria ia la mestria, per aquest motiu sols els millors reben aquesta ofrena i l'origen l'adjectiu llorejat.\nD'altra banda, també s'associa a Apol·lo, el déu de el sol. Pel que es veu, Eros, també conegut com Cupido, el déu de l'atracció sexual, fart del que arrogant que era Apol·lo, va decidir venjar-se disparant-una fletxa d'or perquè s'enamorés bojament de la nimfa Dafne. No obstant això, a ella li va disparar una fletxa de plom, que causa l'efecte contrari. Així que Apol·lo, enamorat de Dafne, va començar a perseguir-la, i ella corria i corria fins que a la fi va demanar ajuda al seu pare, el déu-riu Ladon, que la va convertir en un arbre de llorer. Com Dafne ja no podia ser la seva dona va decidir que el llorer seria el seu arbre preferit i que coronaria els caps dels victoriosos.\nTatuatges de corones de llorer, només per als victoriosos\nAra que ja sabeu una mica més sobre el significat i la història d'aquest símbol, passem a parlar de la corona de llorer tatuatge de què hem trobat de tot, des corones de llorer soles fins corones de llorer embolicant algun element com un cervell (suposem que per a indicar el mestratge en pensament profund: P), una flor, una arma ... O fins i tot un retrat d'algú amb la corona posada o amb una calavera embellida amb la corona.\nI fins aquí el nostre article d'avui sobre corona de llorer tatuatge, esperem que us hagi semblat interessant la informació que us hem donat sobre corones de llorer. Per a qualsevol pregunta o cosa que vulgueu compartir teniu l'opció de deixar-nos un comentari.\nRuta completa cap a l'article: Tatuants » Tipus de tatuatges » Tatuatges de Flors i Plantes » Corona de llorer tatuatge amb molta història\nTatuatge chihuahua, un gos petit amb un geni gran\nTatuatge yorkshire, el gos més adorable


Julien Maury i Alexandre Bustillo uneixen la llegenda tradicional i la cultura urbana a 'Kandisha'\nPublicat 17/10/2020 11:36CET\nSITGES (BARCELONA), 17 oct. (EUROPA PRESS) -\nEls directors Julien Maury i Alexandre Bustillo uneixen la llegenda tradicional i la cultura urbana en el film 'Kandisha', que s'ha projectat aquest dissabte en la Secció Oficial Fantàstic del Sitges Festival Internacional de Cinema Fantàstic.\nEn roda de premsa, el director Julien Maury ha subratllat que en el film han fet una "mescla" del folklore tradicional i del modern, amb una actualització d'una llegenda ancestral marroquina, que des de fa més d'una dècada volien portar a la pantalla.\nEn l'obra, tres amigues de la infància invoquen l'esperit d'Aïsha Kandisha, la criatura venjadora d'una llegenda marroquina, però el joc es transforma en un malson quan persones del seu entorn més proper comencen a ser assassinades.\nMaury ha explicat que han recuperat la llegenda de Kandisha, "molt potent en la cultura marroquina per fer por" als nens, a la qual li han donat un to més actual i que es transformant al llarg de la història.\nEl realitzador ha afirmat que han rebutjat fer cap referència religiosa en la pel·lícula, i ha dit que sempre els va atreure aquesta llegenda perquè "tenia una cosa moderna", la missió de venjar-se únicament dels homes i volien traslladar-la a una gran ciutat.\nQuan li han preguntat sobre si han volgut reflectir els abusos històrics a la dona, ha explicat que és una qüestió que va anar apareixent a mesura que escrivien la història perquè és una qüestió que afecta a tothom, tot i que no va ser el motor principal, i ha subratllat que "és una història molt realista, que també és fins i tot social".\nEl director ha afirmat que aquesta llegenda s'ha anat expandint pels barris populars francesos, per la qual cosa també els ha interessat explicar la història d'aquestes tres joves "sense horitzons" en l'univers de les 'banlieues'.\nJulien Maury, un vell conegut a Sitges on ja va portar 'À l'intérieur' amb Bustillo, ha subratllat que han trobat una "bellesa gràfica" en aquests barris i els edificis que els poblen, a la qual cosa hi han sumat l'art urbà.


ONDARA APROVA EN PLE, AMB EL VOT EN CONTRA DEL PP I L’ABSTENCIÓ DE CIUTADANS, EL PACTE SOBRE RENOVACIÓ DE LES CONDICIONS DE TREBALL DEL’AJUNTAMENT – LA VEU D'ONDARA\nEl ple va aprovar per unanimitat el requisit lingüístic d’accés als llocs de treball; l’actualització dels llocs de treball d’Oficialia en la Policia Local; l’Estratègia Local de Joventut; el programa de Digitalització i Modernització Municipal 2022; la proposta per a un Finançament Just 2021; i la moció amb motiu del 25N\nOndara, 26.11.21. L’Ajuntament d’Ondara va celebrar ahir dijous 25 de novembre el ple ordinari del mes. Entre els punts de l’ordre del dia, es va incloure la moció amb motiu del 25N, Dia Internacional de l’eliminació de la violència de gènere, en coincidir el ple amb aquesta efemèride. La moció va ser llegida per la Regidora d’Igualtat, Raquel Mengual, i va ser aprovada per unanimitat de tots els grups polítics (Equip de Govern PSPV-Compromís, PP i Ciutadans).\nL’assumpte que va generar més debat en el ple va ser el Pacte sobre renovació de les condicions de treball de l’Ajuntament d’Ondara, que va ser aprovat amb els vots a favor de l’Equip de Govern PSPV-Compromís, en contra del PP, i l’abstenció de Ciutadans. Aquest pacte, segons va destacar la Regidora de Personal, Raquel López, va eixir avant en la Mesa de Negociació en què es van votar tots els punts per unanimitat; fet que, segons va destacar, era “el major triomf de tota la legislatura” en matèria de personal. L’Alcalde, José Ramiro, va recalcar que es porta treballant 4 anys en aquest pacte, i que “arribar a un acord per unanimitat de tots els treballadors i treballadores és molt positiu per a tots els empleats de l’Ajuntament, siguen del col·lectiu que siguen; conserges, netejadores, administratius, policies”,…Per això, va dir, “es fa una Mesa conjunta, i es tracten a tots per igual”.\nEl Pacte sobre renovació de les condicions de treball de l’Ajuntament d’Ondara es va portar a ple després d’haver sigut consensuat per unanimitat amb tots els sindicats de l’Ajuntament d’Ondara. Suposa modernitzar i actualitzar les relacions laborals dels empleats de l’Ajuntament, assumint per als treballadors de l’Ajuntament d’Ondara el Decret 42/2019, de 22 de març, del Consell, de regulació de les condicions de treball del personal funcionari de l’Administració de la Generalitat; i quedant així derogat l’anterior normativa d’aplicació, que datava de 2006. Amb la nova normativa es milloren les condicions laborals de l’Ajuntament, al mateix temps que es realitza una organització del personal amb un horitzó 2021-2025. El pacte també inclou un apartat en matèria de Formació. A més, en el cas de la Policia Local, determina el model a aplicar perquè la prestació del servei de Policia Local siga sostenible.\nAquest punt va ser aprovat amb els vots a favor de l’Equip de Govern PSPV-Compromís, en contra del PP, i l’abstenció de Ciutadans, el portaveu del qual, Joan Costa, va indicar que havia assistit a les Meses de Negociació. El portaveu del PP, Àlex Hernández, va dir que els hauria agradat que en aquest punt es votara per separat l’acord de treballadors de l’Ajuntament i el de la Policia Local, perquè, segons va dir, en el cas de Policia, hi havia un membre que no se li havia concedit l’oportunitat d’estar present en la Mesa de Negociació. Respecte d’això, l’Alcalde, José Ramiro, va explicar que el sindicat del policia en qüestió no reunia les condicions per a estar en la Mesa (representació de més de 10% de les votacions en l’Ajuntament), si bé va recalcar que dins de la resta dels sindicats presents en la Mesa, també estava representat el col·lectiu de la policia local; i de fet, dos policies estaven presents, com a membres dels dits sindicats, en la reunió en què es va arribar l’acord per unanimitat.\nD’altra banda, la resta dels assumptes de l’ordre del dia del ple van ser aprovats per unanimitat, a excepció d’una modificació de crèdits (l’última de l’actual exercici) que va ser votada a favor per Equip de Govern PSPV-Compromís, i PP, i en contra de Ciutadans. El ple va aprovar per unanimitat la modificació de la relació de llocs de treball en l’Ajuntament d’Ondara amb l’aplicació del Requisit Lingüístic, l’objectiu final de la qual és l’exigència que els funcionaris de l’Ajuntament siguen bilingües, perquè el ciutadà puga exercir els seus drets lingüístics, exigint que en la provisió de places de funcionaris o empleats s’incloga el coneixement oral i escrit de l’idioma, ja que els ciutadans tenen el dret a ser atesos en la llengua oficial que trien. En l’àmbit laboral, també es va aprovar per unanimitat l’actualització dels llocs de treball d’Oficialia en la Policia Local (reclassificació dels grups de llocs de treball).\nTambé es va aprovar en el ple el Programa de Digitalització i Modernització Municipal 2022-2024, que proposa la dotació pressupostària en la plantilla municipal per al nomenament d’una persona funcionària interina a temps complet per a l’execució del programa de Digitalització i Modernització Municipal 2022-2024, que permeta aconseguir subvencions de la Unió Europea. A més, es va aprovar per unanimitat el Pla Jove – Estratègia Local de Joventut d’Ondara i la Proposta per a un Finançament Just que acabe amb el dèficit inversor a la Comunitat Valenciana. També es va aprovar per unanimitat l’elaboració del reglament municipal d’edificis, Auditori Municipal i Plaça de Bous. En aquest assumpte, el portaveu del PP, Àlex Hernández, va demanar que se’ls cobre a les empreses amb ànim de lucre les taxes per utilització de la Plaça de Bous. José Ramiro va explicar que el que s’aprovada en aquest ple era el reglament d’ús; i que després estava, d’una altra banda, l’ordenança que marca les taxes que es cobren. Respecte d’això, va indicar que durant l’any de la pandèmia no s’ha cobrat la taxa, i que no estaria de més realitzar modificació de l’ordenança per a determinar els pagaments per l’ànim de lucre, i per a posar una fiança per a netejar la plaça en cas necessari.\nONDARA JA COMPTA AMB CENTRE… →


IniciInformacióMillores a la xarxa de clavegueram del carrer Alt\nAigües del Vendrell, l’empresa mixta municipal que gestiona la xarxa d’abastament i sanejament del Vendrell, ha executat les obres de reparació d’un tram del carrer Alt, que permetrà millorar la xarxa de clavegueram del mateix.\nEl Gerent del Servei Municipal d’Aigües, Sergi Martí, explica que la canonada de clavegueram que discorre pel carrer Alt, al costat del carrer de les Garrofes, es trobava en un estat molt deteriorat i una pendent mínima que feia difícil l’evacuació de les aigües fecals.\nTal i com ha explicat el regidor de Serveis de l’Ajuntament del Vendrell i president d’Aigües del Vendrell, Alfons Herrera, “el problema podia provocar el conseqüent embús de la claveguera i repercutir al veïnat en forma de possibles filtracions. Per això l’actuació s’ha fet el més ràpid possible i fins que no ha finalitzat l’obra s’han desplegat mitjans per evacuar l’aigua de forma mecànica. Amb aquesta actuació el que es pretén és millorar la xarxa de fecals i garantir una correcta evacuació de les aigües fecals d’aquesta zona”.


'El Punt Avui' torna a canviar de mans amb la venda a Joan Vall Clara - El Gerió Digital\n'El Punt Avui' torna a canviar de mans amb la venda a Joan Vall Clara\nEl periodista compra el 75% de l'empresa editora a Joaquim Vidal\nDivendres, 20 de desembre de 2019 11:15h\nEl periodista Joan Vall Clara (Calonge, 1958), conseller delegat de l'empresa editora d''El Punt Avui' i fins ara segon accionista, ha comprat el 75% de les accions de la companyia Hermes Comunicacions SA.\nSegons ha avançat el diari 'El Món' i ha confirmat aquest diari, el fins ara president de la companyia, l'empresari Joaquim Vidal, abandona la màxima responsabilitat del rotatiu, que havia adquirit fa gairebé vuit anys. Joan Vall Clara va ser el principal impulsor de la compra del diari 'Avui' el 2009, que va comportar la fusió de les dues capçaleres històriques del periodisme català. Amb l'operació, que s'ha concretat aquest dijous i que contempla la condonació del deute, es garanteix la continuïtat d''El Punt Avui' i es mantindria la seu del diari a Girona, on va néixer 'El Punt' el 1979.\nL'acord s'emmarca en el projecte de desinversió del Grup Valvi, propietat de la família Vidal, en àrees no estratègiques per al grup, segons ha explicat el mateix diari. Joaquim Vidal va presentar aquest dijous la renúncia com a president i el consell d'administració va nomenar Vall Clara.\nVall Clara va formar part l'any 1979 de l'equip de corresponsals fundacional del 'Punt Diari' i es va incorporar a la redacció de Girona el setembre de 1981. Va ser cap de secció de comarques i redactor en cap, i va ser nomenat director el 1989. A partir del 1992 es va centrar en l'àrea de gestió, i en els últims 27 anys ha estat director editorial, director general, vicepresident i, des de l’entrada de Joaquim Vidal, conseller delegat.\nS'ha convocat una junta extraordinària de socis pel 7 de febrer, en la qual es ratificaran els acords privats, es farà cessar el consell d'administració i es nomenarà el nou màxim accionista com a administrador únic de la societat, tal i com ha informat el rotatiu.


El Govern distingeix amb la Creu de Sant Jordi 32 personalitats i 13 entitats - Sala de premsa. Generalitat de Catalunya\nEl Govern distingeix amb la Creu de Sant Jordi 32 personalitats i 13 entitats\nEl Govern ha acordat avui concedir la Creu de Sant Jordi a 32 personalitats i 13 entitats que s’han destacat pels serveis prestats a Catalunya en la defensa de la seva identitat o, més generalment, en el pla cívic i cultural. L’acte de lliurament tindrà lloc el proper dia 21 d’abril, a les 19 hores, al Saló Sant Jordi del Palau de la Generalitat.\nLa Creu de Sant Jordi és un dels màxims reconeixements que pot rebre una persona per part de la Generalitat de Catalunya. La distinció es va crear el 1981 (si bé les primeres distincions no es van donar fins l’any següent) per distingir les persones naturals o jurídiques que, pels seus mèrits, hagin prestat serveis destacats a Catalunya.\nLes 32 personalitats que rebran la distinció en l’edició d’enguany són:\nJaume Alsina Calvet (Guissona, 1934):Veterinari i empresari ramader. Pel gran impuls que ha donat, des de la Segarra, al progrés del sector primari en el nostre país. És el fundador de les empreses que avui conformen el Grup Alimentari Guissona, líder en el sector carni i referent destacat de la indústria agroalimentària i el desenvolupament rural a Catalunya.\nAlberto Aza Arias (Tetuan, 1937): Diplomàtic. En reconeixement a la seva valuosa trajectòria en el servei diplomàtic espanyol, en el qual va ingressar l’any 1965. Nomenat, el 1977, director del gabinet del president Adolfo Suárez, actualment és el cap de la Casa de Sa Majestat el Rei. Cal destacar-ne especialment la sensibilitat envers la llengua i la cultura catalanes.\nAgustí Maria Bassols i Parés (Barcelona, 1924):Advocat i polític. En reconeixement a la seva sostinguda trajectòria de servei a Catalunya, tant pel que fa a la seva dedicació professional com a l’actuació en defensa de la llengua i la cultura catalanes. Impulsor de la modernització del dret civil català, especialment en el període de la recuperació democràtica. Membre i President del Consell Consultiu de la Generalitat de Catalunya.\nJoan Botam i Casals (les Borges Blanques, 1936): Religiós caputxí. Per la seva valuosa contribució al diàleg interreligiós, mitjançant el qual ha impulsat diverses iniciatives que promouen els valors de la pau, la convivència i l’entesa entre les cultures. Fundador del Centre Ecumènic de Catalunya, cal destacar el seu paper en la famosa Caputxinada de l’any 1966, quan era provincial dels framenors caputxins al nostre país.\nHelena Cambó i Mallol (Barcelona, 1929): Mecenes. Per la seva valuosa trajectòria en el pla cívic i cultural. Ha continuat la tasca de mecenatge del seu pare, Francesc Cambó, en col·laboració amb qui fou el seu espòs, Ramon Guardans. Va presidir la Fundació Bernat Metge. Presidenta de l’Institut Cambó, és acadèmica de la Reial Acadèmia Catalana de Belles Arts de Sant Jordi.\nMontserrat Carulla i Font: Empresària i mecenes. Per la seva tasca al capdavant de la Fundació Lluís Carulla, de la qual presideix el patronat. Entre d’altres iniciatives de promoció de la llengua, la cultura i l’escola catalanes, cal destacar el Museu de la Vida Rural –recentment ampliat i remodelat-, l’Editorial Barcino, les Nadales o les successives edicions dels Premis Baldiri Reixac, els d’Honor Lluís Carulla i els d’Actuació Cívica.\nTeresa Maria Castanyer i Bachs (Girona, 1943): Lingüista. En reconeixement a l’eficàcia de la seva tasca, durant un quart de segle, en el si dels serveis d’assessorament lingüístic de Televisió de Catalunya. Contribucions d’aquesta mena són exemple de compromís professional al servei de la ciutadania i remarquen el paper dels mitjans de comunicació en la normalització de la llengua catalana i el progrés del país.\nJosep Maria Codina i Vidal (Sallent, 1927): Físic. Per la seva activitat acadèmica a la Universitat de Barcelona i la rellevància de la tasca de direcció de l’Observatori Fabra. Gràcies al seu concurs i al del seu equip, aquesta institució científica s’ha anat renovant i ha estat present en els registres internacionals més prestigiosos de dades astronòmiques, meteorològiques i sísmiques.\nJoaquim Díaz i Muntané (Barcelona, 1930): Actor i director de doblatge. Per la seva tasca pionera en la consolidació del doblatge i la interpretació en català a diferents àmbits del sector audiovisual. Amb la seva veu, tan personal i versàtil, i la seva capacitat professional ha contribuït ben positivament a l’extensió de l’ús social de la nostra llengua mitjançant les indústries de la cultura.\nIsidre Fainé i Casas (Manresa, 1942): Economista i financer. Pel conjunt de la seva trajectòria, duta a terme en diferents entitats del sector i que es desenvolupa, a partir de l’any 1982, en el si de la Caixa d’Estalvis i Pensions de Barcelona. Des del 2007, i entre d’altres càrrecs, ocupa la presidència d’una institució que és un dels principals actius de la vida econòmica de Catalunya i motor del seu progrés.\nMaria Àngels Falquès Avril: Activista cultural i política i editora. Per la seva aportació rellevant a la defensa de la llengua, la cultura i la identitat catalanes des de la Catalunya Nord. Entre altres iniciatives, ha estat fundadora -juntament amb qui fou el seu espòs, Robert Avril- de les Edicions del Trabucaire i ha impulsat la creació de La Bressola, associació educativa que és un referent de qualitat pedagògica.\nMaria Lluïsa Ferrer i Martínez (Girona, 1944): Educadora i directiva de serveis socials. En reconeixement a la seva valuosa tasca com a fundadora i presidenta de la Fundació Síndrome de Down de Girona i Comarques Astrid-21. Des d’aquesta entitat es dóna suport als nois i noies afectats per aquesta síndrome i les seves familiars i es realitza un treball reeixit d’integració laboral i social.\nJosep Fornas i Martínez (Barcelona, 1924): Assessor fiscal, editor i polític. Per la seva trajectòria de servei al país. Durant el franquisme va ser, entre d’altres iniciatives, estret col·laborador del president Tarradellas, i després diputat al Parlament per Esquerra Republicana de Catalunya. És valuós el seu extens fons bibliogràfic i de cartells de la Segona República, donat al Parlament català.\nSalvador Gabarró Serra (Sant Guim de Freixenet, 1935): Enginyer industrial i directiu d’empresa. Per la seva tasca rellevant dins la vida econòmica catalana, desenvolupada en bona part a la corporació Roca, de la qual fou gerent i en protagonitzà l’expansió. També cal destacar, entre d’altres càrrecs corporatius, la presidència del Cercle d’Economia entre els anys 1999 i 2002 i, en l’actualitat, del grup Gas Natural – Unión Fenosa.\nTomàs Gil i Membrado (Horta de Sant Joan, 1915): Músic. Pel conjunt de la seva trajectòria com a instrumentista, compositor i director musical. La composició de més de mil tres-centes sardanes en fa un dels autors més prolífics de la història de la música de cobla. A banda d’altres obres en aquest camp, també ha donat a conèixer produccions simfòniques, peces religioses i corals i, durant una època, música lleugera.\nJosé Antonio González Casanova (Barcelona, 1935): Polític, jurista i escriptor. Per la seva dilatada tasca educadora en els ideals democràtics i de canvi social des de la càtedra universitària i els mitjans de comunicació. Com a expert constitucionalista, participà en la redacció de la Constitució Espanyola i dels estatuts d’autonomia de les nacionalitats. Ha estat membre del Consell Consultiu de la Generalitat i és autor d’una extensa obra jurídica, política i assagística.\nFrancesc González Ledesma (Barcelona, 1927): Periodista, advocat i escriptor. Per la seva trajectòria informativa i la qualitat de la seva obra literària, de projecció internacional. Considerat un dels impulsors, entre nosaltres, de la novel·la negra de caire social. Cal destacar la tasca realitzada des del Consell de la Informació de Catalunya.\nJordi Gumí i Cardona (Barcelona, 1931): Fotògraf. Per la seva tasca de difusió de la imatge de Catalunya mitjançant la il·lustració de nombrosos volums sobre el patrimoni artístic, el territori i les tradicions del nostre país. Especialitzat en la fotografia científica aplicada a l’anàlisi d’obres d’art, també cal destacar-ne l’activitat docent, tant a l’Escola Massana de Barcelona com a l’Institut d’Estudis Fotogràfics de Catalunya.\nCarlos Jiménez Villarejo (Màlaga, 1935): Fiscal. Per una valuosa trajectòria en l’àmbit jurídic i molt especialment per la lluita contra la corrupció i la sostinguda defensa dels valors democràtics. Cal destacar-ne la tasca com a fiscal en cap de la Fiscalia del Tribunal Superior de Justícia de Catalunya i fiscal en cap de la Fiscalia Especial Anticorrupció. Actualment presideix el Comitè d’Ètica de la Policia de Catalunya.\nMaría Dolores Juliano Corregido (Necochea, Argentina): Antropòloga social. Per la seva trajectòria acadèmica i els valuosos resultats de recerques en els camps de l’antropologia de l’educació, els moviments migratoris, les minories ètniques, els estudis de gènere i l’exclusió social. La seva producció és molt àmplia i ha anat sempre acompanyada d’un compromís social i feminista rellevant.\nTeresa Juvé Acero (Madrid, 1921): Pedagoga i escriptora. Per la seva coratjosa trajectòria, vinculada a la resistència francesa durant la Segona Guerra Mundial i a l’exili català en aquell país –on va conèixer qui va ser el seu espòs, el dirigent socialista Josep Pallach. I per la dedicació a l’ensenyament i la cultura, amb una obra novel·lística que ens permet conèixer més de prop la Catalunya del segle XVI.\nManuel López Lozano: Jurista i polític. Per la seva trajectòria com a alcalde d’Abrera durant l’època dels primers ajuntaments democràtics. Les conseqüències en l’ordre personal que va comportar-li una decidida voluntat de servei n’han fet un dels símbols de la Transició, la qual cosa mereix el reconeixement a la seva tasca i a la de l’Administració local en el seu conjunt.\nJosé María de Mena Álvarez (Villarcayo, Burgos, 1936): Fiscal. En reconeixement a la seva prestigiosa trajectòria, de referència en l’àmbit jurídic, i també per la defensa dels valors democràtics. La seva activitat com a fiscal en cap de la Fiscalia del Tribunal Superior de Justícia de Catalunya ha estat rellevant i es complementa amb un combat sostingut pels drets individuals i col·lectius.\nDavid Moner Codina (Barcelona, 1933): Advocat i dirigent esportiu. Per la seva sostinguda dedicació al món de l’esport com a practicant, tècnic i directiu. Ha presidit les federacions catalanes de rem i de natació. Cal destacar la tasca que du a terme com a president de la Unió de Federacions Esportives de Catalunya i del Comitè Olímpic de Catalunya per la promoció i la projecció internacional del nostre esport.\nManuel Oltra i Ferrer (València, 1922): Compositor. En reconeixement a la seva trajectòria en l’àmbit musical, que, a més de la tasca pedagògica, abasta la pràctica totalitat dels gèneres concertístics. Cal destacar especialment les aportacions en els camps de la música coral i la música de concert per a cobla, i també la seva contribució al món de la sardana i l’harmonització d’un gran nombre de melodies populars.\nMaria Pàrraga Escolà: Educadora i experta en trastorns de l’aprenentatge. Per l’atenció i valuós suport que dóna als nois i noies amb aquests trastorns, en especial pel que fa a la dislèxia. La seva professionalitat és un dels actius de la Fundació Pedagògica El Brot, amb seu a Sant Joan Despí, que ha contribuït a crear i de la qual és directora.\nManuel Pérez Bonfill (Tortosa, 1926): Escriptor i professor de llengua i literatura. Per la qualitat de la seva obra i també en reconeixement a la significada tasca docent que ha dut a terme des de Tortosa durant quatre dècades. El seu mestratge i la trajectòria cultural i cívica han estat de referència a les Terres de l’Ebre ja des dels temps de la resistència al franquisme.\nJordi Porta Ribalta (Barcelona, 1936): Promotor cultural. Com a referent del catalanisme en els àmbits cultural i cívic, singularment per l’impuls renovador que ha dut a terme des de la presidència d’Òmnium Cultural. També cal destacar la seva dilatada trajectòria com a director de la Fundació Jaume Bofill, una altra de les entitats que contribueixen decisivament a vertebrar el país.\nJoan Rosell Sanuy (Àger, 1936): Geòleg. Per la seva trajectòria científica i acadèmica i com a impulsor de la geologia moderna i introductor de la sedimentologia a les universitats catalanes. A més de la gènesi i evolució de l’alta Noguera i el Pallars Jussà, el Pirineu en general i també l’illa de Menorca, cal destacar que bona part del mapa geològic de Catalunya a escala 1:50.000 és fruit de les seves recerques.\nCarles Sumarroca Coixet (Llimiana, 1933): Pèrit industrial i empresari. En reconeixement a la seva trajectòria de servei al país en diversos àmbits i, singularment, des del món econòmic en diferents sectors d’activitat. Ha estat fundador i conseller delegat del grup Emte i actualment és el president d'Honor de Comsa Emte, companyia molt destacada en el camp tecnològic i de les infraestructures.\nMaria Tersa Miralles: Locutora de ràdio. Per la seva contribució històrica a la radiodifusió catalana, primer des de Ràdio Lleida –on fugí dels bombardeigs durant la Guerra Civil- i posteriorment Ràdio Girona. A aquesta darrera ciutat continuaria exercint la seva tasca davant dels micròfons just fins al moment que les tropes franquistes van ocupar les instal·lacions de l’emissora.\nJoan Vila Grau (Barcelona, 1932): Pintor i vitraller. Per la qualitat de la seva obra pictòrica –que evolucionà des d’un figurativisme de ressonàncies romàniques a l’abstracció- i per la importància de la seva aportació, com a creador i investigador, a l’art del vitrall. També cal destacar la tasca de promoció de diverses iniciatives artístiques i culturals, entre les quals la revista Qüestions d’Art.\nAssociació de Mestres Rosa Sensat: Per la valuosa tasca de renovació pedagògica que aquesta entitat du a terme, des de l’any 1965, per la millora de l’educació a Catalunya. Cal destacar la sostinguda defensa d’una escola pública de qualitat i, vinculada a aquest objectiu, la formació permanent dels mestres com a professionals que són a la base del progrés de les societats i el futur dels països.\nAssociació del Via Crucis Vivent: Entitat que té cura de la preservació i enriquiment d’una manifestació religiosa que se celebra a Sant Hilari Sacalm des de fa més de dos segles. En reconeixement a la sostinguda dedicació que suposa aquesta tasca, la seva transmissió a les joves generacions i la valuosa aportació que la tradició hilarienca representa per al patrimoni de la nostra cultura popular i tradicional.\nCasa Catalana de Saragossa: Pel conjunt de la seva activitat, que des de l’any 1963 difon el coneixement de la llengua i la cultura catalanes a l’Aragó i contribueix, doncs, a enfortir d’uns vincles històrics comuns. La seva publicació, Travessera, ha esdevingut una eina eficaç en aquest sentit, de la mateixa manera que ho són els cursos de català que organitza l’entitat en col·laboració amb l’Institut Ramon Llull.\nCasino Unió Comercial: Entitat que, amb més d’un segle i mig d’història, és una de les més antigues del país. Per la seva positiva influència en l’evolució de Vilafranca del Penedès i el seu entorn i per continuar dinamitzant-ne la vida cultural i cívica mitjançant nombroses activitats i iniciatives de participació que mereixen el reconeixement general.\nEsbart Català de Dansaires: Entitat fundada l’any 1908 a la ciutat de Barcelona que és el degà dels esbarts del nostre país. En reconeixement a la sostinguda dedicació en pro de la dansa tradicional catalana i la implicació en aquest impuls d’un seguit de generacions. La seva trajectòria l’ha vinculat a diverses manifestacions de la vitalitat dels nostre poble i també a creadors i folkloristes de relleu.\nEscola Valenciana – Federació d’Associacions per la Llengua: Entitat cívica, formada per una xarxa d’associacions, que té per objectiu la normalització del català en tots els àmbits d’ús, amb especial incidència en el sistema educatiu. En reconeixement a la vàlua d’aquesta tasca i la seva extensió a diferents sectors d’activitat per tal de vertebrar el País Valencià des dels punts de vista nacional i social.\nFederació de Grups Amateurs de Teatre de Catalunya: Entitat creada a Igualada fa vint-i-cinc anys i que és representativa d’uns tres-cents col·lectius del sector. Pel conjunt de la seva activitat, que es desenvolupa mitjançant diverses iniciatives que procuren l’enriquiment de la valuosa presència del teatre no professional –de llarga tradició entre nosaltres- i la seva extensió al llarg del territori.\nIl·lustre Col·legi de Notaris de Catalunya: En reconeixement a la valuosa implicació, des del segle XIX, en la defensa i desenvolupament del dret civil català. La tasca d’il·lustres col·legiats en la seva compilació de fa mig segle ha estat decisiva, de la mateixa manera que és molt rellevant la participació del nostre notariat en l’elaboració de la legislació civil posterior a l’Estatut d’Autonomia.\nLlotja de Reus: Successora i actual gestora del tradicional Mercat del Dilluns, la institució més antiga de la capital del Baix Camp, que enguany compleix el setè centenari. Pel seu paper històric en el potencial exportador de la ciutat i per haver esdevingut, al llarg dels segles, una de les referències bàsiques de l’economia agrària i ramadera de Catalunya.\nMemorial Democràtic dels Treballadors i Treballadores de Seat: Per la reivindicació que fa aquesta entitat del patrimoni industrial i obrer de Catalunya, així com també pel suport constant a les iniciatives i polítiques públiques de memòria democràtica. S’escau aquest reconeixement en l’avinentesa del seixantè aniversari de la fundació de l’empresa i en representació de totes les persones que hi han treballat al llarg dels anys.\nOrde de la Mercè. Província de Catalunya-Aragó: Institució catòlica fundada a la catedral de Barcelona l’any 1218 que, sense distinció de nacionalitat o credo, ofereix la seva ajuda a totes les persones privades de llibertat i als seus familiars. La trajectòria redemptora que ha mantingut sempre expressa un compromís amb els valors humans i el refús a l’exclusió social.\nSocietat Coral La Badalonense: Entitat amb una reconeguda trajectòria dins la vida cultural de Badalona des de la seva fundació a mitjans del segle XIX. Per l’aportació que ha fet al cant coral, en la qual s’hi han implicat diverses generacions. La seva activitat ha esdevingut un exemple de cohesió social i també contribueix a la projecció d’una de les ciutats més grans de Catalunya.\nUnió Catalana d’Hospitals. Associació d’Entitats Sanitàries i Socials: Creada l’any 1975 com a Unió Catalano-Balear d’Hospitals, és un dels referents del sector al nostre país. Com a reconeixement a la tasca duta a terme per aquesta entitat i els centres que representa en els camps de la salut i l’atenció a la dependència, tan importants per al benestar de les persones i el progrés social.\nDelegació a les Terres de l'Ebre Cultura Comunicació del Govern Delegació a Girona


Feng Shui al teu escriptoriFeng Shui al teu escriptori\nEl Fengshui pot ser molt útil com a tècnica d’organització de l’espai a l’hora d’ordenar la teva taula de treball. Si ens basem en el mapa bagua o “Ba Gua”, la primera premisa a tenir en compte que hem de seguir és que la taula de treball ha de tenir una forma quadrada o rectangular, per tant, evitar qualsevola altra forma que no s’adeqüi a aquestes característiques. En teoria, una altra de les coses principals a tenir en compte també seria no tenir cap finestra darrere teu, per un tema d’energies bàsicament. El sistema Ba Gua treballa amb 5 elements d’energia a la taula.\nSi ens endinsem al que ens interessa, podem mirar primer cap a la part esquerra de la taula, la part més tocant a nosaltres. Aquest serà el quadrat de la concentració. Aquí hi pots col·locar tot allò referent a tasques més difícils o que requereixin més concentració. No ho pots deixar permanentment, perquè això faria que sempre siguin tasques difícils o que costi acabar-ho de fer. En aquesta zona hi pots posar qualsevol símbol que per tu representi la intel·ligència per potenciar-ho encara més.\nA l’extrem esquerra una mica més allunyat a nosaltres hi trobem l’espai de la prosperitat, i evidentment aquest factor també es pot potenciar amb alguna cosa que ens agradi i que ens transmeti riquesa o èxit. Un exemple típic són imatges d’aigua o de platges idíliques.\nL’àrea de la dreta de la nostra taula de treball que ens queda més a prop seria la zona dels clients i de les persones que ens poden ajudar. Aquí hi pots posar el telèfon mòbil per estar més ben conectad@ amb ells i tenir una comunicació fluïda. Si tens molt espai en aquesta part, també hi pots posar alguna cosa referent a un viatge que et faci molta il·lusió fer. Al costat dret una mica més separat de nosaltres hi trobem l’espai dedicat a la família, els amics i la parella. Si no et ve de gust posar alguna foto o símbol de la teva vida privada sempre pots posar alguna cosa que et doni bona energia i positivitat.\nA la part dreta-central de la taula és on pots potenciar la teva creativitat, i aquí hi pots col·locar tot tipus de coses que desprenguin energia creativa, com per exemple ratoladors de colors o alguna llibreta per prendre notes que t’agradi. La part central de la taula just davant teu és molt recomenable deixar-la lliure. Com a molt posar alguna frase motivadora molt senzilla.\nFinalment, podem mencionar que a la part de darrere teu es troba l’espai de la fama i el prestigi professional. Si pots, col·loca-hi coses positives que ressaltin la teva personalitat i tot allò que t’agrada, sobretot com t’agrada ser i que et vegin.\nAquestes només són algunes directrius per poder potenciar tot allò que creguis necessari per ser més feliç i tenir un major benestar. El Fengshui només ens ensenya a ordenar d’una manera concreta perquè l’energia flueixi millor. En el Coworkidea, intentem tenir-ho tot ordenar de manera que l’energia flueixi i de moment sembla que la nostra comunitat n’està contenta i s’hi sent a gust. Què hi dius? Vols treballar en un entorn ple d’energia positiva i de gent que viu amb entusiasme? 🙂


La problemàtica dels 'pisos ocupats' de Salt preocupa i molesta veïns, propietaris i immobiliàries - El Gerió Digital\nLa problemàtica dels 'pisos ocupats' de Salt preocupa i molesta veïns, propietaris i immobiliàries\nL'Ajuntament s'ha vist obligat a tapiar les portes i les finestres dels habitatges buits per evitar ocupacions\nPortes tapiades per evitar l'entrada d'ocupadors © ACN\nSalt tenia, a finals del 2008, un 42% de població immigrada. Amb la crisi econòmica, molts ciutadans, sobretot nouvinguts que fins ara s'havien pogut comprar o llogar un habitatge, es troben ara sense feina i no poden pagar-lo. Aquesta situació desesperada du alguns ciutadans a 'ocupar' propietats que estan buides o, fins i tot, a entrar d'amagat al que, fins ara, havia estat la seva casa. Aquesta situació provoca malestar i molèsties a les comunitats de veïns ja que, en algunes ocasions, els inquilins furtius, punxen els serveis de l'escala i no paguen comunitat. Per això, l'alcaldessa de Salt, Iolanda Pineda (PSC), ha enviat una carta ha a bancs i caixes demanant-los que 'amb caràcter d'urgència' prenguin les mesures pertinents per evitar que la situació vagi a més.\nPer això, els demana que vetllin pel manteniment dels pisos que s'han quedat a conseqüència d'impagaments d'hipoteques per evitar que es degradin però, sobretot, per prevenir ocupacions fraudulentes. Per això, els recomana que, si no els poden vendre, els posin a disposició local d'habitatge perquè els pugui llogar.\nMolts veïns del centre de Salt han viscut a les seves escales casos d'aquesta mena. Un noi del carrer Àngel Guimerà relata que a la seva escala hi ha hagut dos casos que han acabat amb la intervenció de la policia i, fins i tot, en una ocasió els propietaris del pis van arribar a les mans per poder fer fora una família que els havia 'ocupat el pis'. En Pepe és amo d'un bar en aquest mateix carrer i diu que els casos de pisos ocupats està 'a l'ordre del dia'. En Pepe denuncia que hi ha manca de seguretat i que els propietaris de la zona 'no ens sentim protegits'. 'Hi ha molta gent a l'atur, la gent s'ha de buscar la vida i no pot pagar els pisos que acaben embargats i no tenim seguretat', lamenta mentre explica que 'cadascú es fica allà on pot i això ho estem veient cada dia'.\nSegons en Pepe, aquesta situació s'està vivint a Salt des que hi ha crisi econòmica perquè la gent 's'ha de buscar la vida'. 'Aquí no hi ha seguretat, tens una propietat i no pots tenir res teu', ha afirmat mentre lamenta que moltes famílies ni tant sols paguen la comunitat dels seus blocs. 'Aquí no paga ningú, sempre som els mateixos', afirma.\nPisos embargats, però buits?\nL'Olga Rodríguez treballa a Finques Oscar, al carrer Àngel Guimerà de Salt i ara gestionen pisos que els bancs han embargat per poder-los tornar a vendre. Abans d'ensenyar la finca, assenyala, van a veure l'estat en què es troba abans que la vegi el client. És aquí quan venen les sorpreses. 'Ens hem trobat a pisos que teòricament han d'estar buit la taula parada, menjar a la nevera, els llits desfets o, fins i tot, la rentadora posada', explica l'Olga.\nEs tracta de pisos que, en teoria, han d'estar lliures però molta gent entrega les claus i hi torna a anar a viure perquè no té on més anar. 'Moltes vegades són els mateixos propietaris que ocupen les finques, o familiars seus', diu l'Olga mentre relata el cas d'un fill que va continuar anant a dormir al pis que li havien embargat als pares colant-se per una finestra.\nQuan aquesta immobiliària es troba amb aquests casos, el que fa és, prèvia autorització del banc, canviar el pany. 'Un cop fem això els problemes s'acaben', afirma l'Olga que explica que mai s'han trobat ningú a dins dels habitatges quan van a visitar-los o amb clients. 'Hi ha gent que no té altra opció i hi va a dormir o a fer àpats de migdia o el cap de setmana, per evitar que els veiem, però mai no ens hem trobat ningú a dins', conclou.\nTerrassa 'amb vistes'\nUn altre veí, que prefereix restar en l'anonimat, té la seva terrassa –al carrer Francesc Macià- just a la part del darrere d'una sèrie de cases abandonades que diversos ciutadans van ocupar per viure-hi. Des de casa seva la vista és esfereïdora. L'Ajuntament de Salt fa un mes va haver de tapiar les portes i finestres de les cases -amb rajols i fustes- per evitar així que ningú més hi entrés. L'home es queixa de la brutícia que hi ha deixat els inquilins il·legals i també del 'moviment' d'entrades i sortides que hi havia mentre aquestes famílies –fills inclosos- ocupaven les cases.\n'A una de les cases hi vivia una dona amb la seva filla, era d'aquí del país però no tenia on posar-se', explica aquest veí. A una altra de les cases hi vivien tres homes marroquins que van haver de marxar quan la policia va tapiar les cases. 'Hi havia gent que s'hi estava mesos sencers en unes condicions molt precàries', detalla aquest veí que demana a l'ajuntament que acabi amb aquests problemes.\nL'Olga Rodríguez, de Finques Oscar de Salt, explica que es troben restes de menjar i roba dins pisos embargats i que haurien d'estar tancats i buits El teu navegador no suporta la reproducció d'àudios.


Junts rebutja forçar Costa a dimitir - El triangle\nElsa Artadi anuncia que accepten les explicacions del vicepresident del Parlament i descarta una coalició amb Demòcrates\nJunts per Catalunya ha acceptat les explicacions de Josep Costa sobre la seva presència en una recent trobada virtual a la qual també van participar partits ultranacionalistes catalans, i no el forçarà a dimitir com a vicepresident del Parlament de Catalunya, ha explicat aquest dilluns la dirigent de la formació puigdemontista Elsa Artadi.\nArtadi troba que la petició de dimissió adreçada per ERC a Costa és una “polèmica ridícula i estèril” que no ajuda l’independentisme. A més, ha manifestat que Junts atorga “credibilitat” a les paraules de Costa, segons el qual va assistir a l’acte virtual “a títol personal” i no estava al cas de la presència de representants de partits com el Front Nacional de Catalunya i Força Catalunya, per bé que ha demanat disculpes per si ha pogut perjudicar Junts o la seva candidata a la presidència de la Generalitat, Laura Borràs, la qual li ha manifestat el seu suport.\nDe fet, Artadi ha reiterat que no tenien constància de la trobada i que, en qualsevol cas, no cerquen aliats per formar una coalició electoral. La diputada i regidora a Barcelona, així mateix, ha descartat específicament formar una coalició amb Demòcrates, el partit format pels independentistes procedents de l’extinta Unió, amb el qual ERC ha evidenciat el trencament les darreres hores. En particular, ha recordat que Junts genera les seves llistes a partir d’un procés de primàries.\nDemòcrates, Elsa Artadi, Josep Costa\nPrevDemòcrates acusa ERC de construir “una gran mentida” contra ells i li demana que deixi el grup parlamentari


La UE amplia les seves sancions per castigar també els atacs cibernètics\nBATALLA CONTRA EL PIRATEIG INFORMÀTIC\nLa UE amplia el seu règim de sancions per castigar també els atacs cibernètics\nEls Vint-i-vuit podran congelar els béns i prohibir l'entrada a la UE als responsables d'aquests atacs\nBruselas - Divendres, 17/05/2019 - 18:23\nEl ciberespai s’ha convertit en un àmbit d’especial preocupació per a la Unió Europea. Els suposats intents de Rússia per interferir en alguns dels processos electorals més recents i de soscavar la integritat i seguretat de la UE han posat en alerta els Vint-i-vuit, que acaben de fer un nou pas per blindar i reforçar el seu arsenal de mesures. Gràcies al nou marc jurídic, la UE també podrà imposar sancions i mesures restrictives a aquelles persones o empreses responsables d’atacs cibernètics que representin una amenaça exterior per a la UE o els seus estats membres, així com els que ataquin tercers països i organitzacions internacionals.\nConcretament, el règim sancionador podrà aplicar-se contra aquelles actuacions que tinguin repercussions importants, que s’originin o es cometin des de l’exterior de la UE, utilitzin infraestructures exteriors a la UE, siguin comesos per persones o entitats establertes o actives fora de la UE o hagin rebut recolzament d’aquestes. També aquells que tinguin “efectes importants”.\nPer primera vegada, la UE podrà sancionar els responsables d’atacs cibernètics o els protagonistes de la temptativa. També aquells que donin suport financer, tècnic o material o els que hi estiguin implicats d’alguna manera. Entre les mesures restrictives adoptades figuren la congelació d’actius de persones i entitats així com la prohibició de viatjar a la UE i transferir fons al territori comunitari.\nReclamació dels líders europeus\nVan ser els caps d’Estat i de Govern de la UE els que van reclamar l’octubre del 2018 l’adopció de noves mesures per impedir atacs cibernètics a la UE, tot i que han sigut el Regne Unit i Holanda els que més han pressionat per expandir el règim sancionador del club i incloure la possibilitat de castigar també els atacs a la xarxa. Els dos països ja van acusar la intel·ligència militar russa, a començaments del mes d’octubre de l’any passat, de liderar diversos atacs cibernètics en els últims anys.\nLa política de sancions és un instrument de la política exterior i de seguretat comuna que permet a la UE castigar governs a causa de les seves polítiques, entitats, grups i organitzacions, com grups terroristes, així com persones que recolzen les polítiques objecte de les mesures. Actualment, la UE manté sancions a un grup de països entre els quals figuren Veneçuela, Rússia, Líbia, Somàlia o l’Afganistan.\nTemes: Ciberatacs Unió Europea


Església arxiprestal de Santa Bàrbara Montsià\nL’Església arxiprestal de Santa Bàrbara és un edifici concebut a darreries del segle XIX i beu de l’estètica neo-romàntica de l’arquitectura eclèctica i historicista marcada per les grans restauracions de la Renaixença com les d’Elies Rogent a Ripoll o les de Puig i Cadafalch.\nLa nau central és decorada amb uns carreus i uns arcs torals peraltats que suporten una volta que semblaria és de canó - però que en realitat no ho és- per permetre les obertures de finestrals a les llunetes per damunt les cornises.\nAl tester de l’església hi trobem un solemne arc triomfal, insòlit, fruit de l’ampliació del presbiteri. Es crea així un magnífic espai per al presbiteri, decorat amb les pintures murals al·legòriques a un glòria i a la trinitat, tema que és molt present a la llegenda àuria de Santa Bàrbara. La vida de la verge i màrtir és relatada per Carles Arola a les dotze taules del retaule major.\nDecoració de la volta del presbiteri.\nA les capelles laterals de diferents advocacions, Arola ens descriu diferents paisatges de vocació mediterrània, creant amb trompe-l’oeil unes arcades pintades que obren el temple vers espais naturals del nostre entorn tot fent referència a cada advocació. Les cúpules de les sis capelles estan decorades amb unes estelades concèntriques de inspiració bizantina, concretament del mausoleu de Gal·la Placídia a Ravenna.\nCapella de la Mare de Déu del Carme. Presideix la capella la mare de Déu als peus del Mont Carmel, la mítica muntanya on va viure Elies, la de les dues coves, que ací pren la silueta del Montsià. L’advocació marinera del Carme és representada pel port el de Haifa al peu del Carmel, que ací és el de Sant Carles.\nCapella de Sant Gregori d’Òstia, copatró . La imatge del Sant Patró és adorada entre els conreus on protegeix de plagues i malures. Arola ens submergeix en els camps d'oliveres que s’estenen fins l’horitzó de la Plana. Paisatge sublim que prendria caràcter sagrat a Getsemaní.\nCapella de Sant Josep. Josep es Santificat en un poble mediterrani , escarpat, arrecerat als ports, de fèrtil vall, on el treball fa possible viure.\nCapella de la Mare de Déu de la Cinta. A l a capella de la patrona dels tortosins, antics pobladors del terme, Arola hi ha pintat la típica i magnífica vista de la ciutat de Tortosa des de la Suda, amb la Catedral i els seus arcbotants i pinacles a primer terme i el Riu al fons.\nLa capella del Sant Crist i del Sagrat Cor. La visió que ací plasmen els murals d’Arola és Metafísica. Des d’un punt alt, el Calvari, veiem una terra plana amarada i roja (el delta) que s’estén infinita sota una nit obscura, trencada només per la llum de la Resurrecció que es manifesta.\nEl Bisbe de Tortosa, Monsenyor Xavier Salines , comentant els murals de la capella de la Mare de Déude de La Cinta amb l'autor.\nEstat previ a la decoració mural del temple.\nCarles Arola ara està treballant en la decoració i la iconografia del Retaule Major.\nPer veure els detalls del retaule de Santa Bàrbara, i la història de la santa premeu el boto\n[ Espais per al culte : ] [ Lilla ] [ Ascó ] [ Móra d'Ebre ] [ S. Jaume Domenys ] [ Roda de Berà ] [ Jesús i Maria ] [ Santa Marina ] [ Santa Bàrbara ] [ L'Ametlla de Mar ]


Holiday home Lærkevej F- 2578 Praesto Dinamarca - Ofertes d'hotels amb els MILLORS DESCOMPTES EN LÍNIA\nVeure tots els 47 allotjaments a Praesto.\nBonsvig Strand, Praesto, Dinamarca - Veure al mapa\nMés informació sobre Holiday home Lærkevej F- 2578\nAl visitar Togeholt, vosté es sentirà com a casa a Holiday home Lærkevej F- 2578, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Togeholt. Wi-Fi gratuït en totes les habitacions, Zones públiques amb Wi-Fi, aparcament de cotxes són només algunes de les comoditats que fan que Holiday home Lærkevej F- 2578 sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, reproductor de DVD/CD, renta vaixelles, plat de dutxa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Togeholt, faci de Holiday home Lærkevej F- 2578 la vostra llar.\nAllotjaments a Praesto


Arriba la flexibilitat! | Valencia Extra\nArriba la flexibilitat!\n25/09/2017 - Tecnonews (AMIC)\nDes d’abans que nasqueren els smartphones, el sector ja imaginava telèfons mòbils que pogueren doblegar-se. Pantalles flexibles i fins i tot que pogueren arrugar eren algunes de les fantasies dels fabricants de dispositius mòbils. Poc s’ha avançat en aquesta línia: únicament una mica de curvatura en els últims telèfons fabricats testifica una línia innovadora que mai (o millor dir encara) s’ha desenvolupat. Cal destacar que el sector ha avançat i molt en altres camins com el de la connectivitat.\nDiem encara perquè de nou sonen campanes. Aquesta vegada ha estat Samsung qui ha comentat en roda de premsa que per al futur arribaran els telèfons plegables. Koh Dong-Jin ha dit que aquest desenvolupament que sembla com futurista, podria estar a punt molt abans del que pensem. L’empresa sud-coreana data en 2018 l’any en què la tecnologia estaria en els mercats. Els enginyers de la firma, segons ha assegurat Dong-Jin, estarien treballant a superar aquest límit físic. El que no ha volgut revelar és a quina de les seues línies productives aplicaria el desenvolupament. Per tant, no sabem si els Galaxy o els Note seran els escollits per poder-se “doblegar”.\nAmb tot no és la primera empresa a apuntar-se a aquesta nova moda. Lenovo ja va presentar amb anterioritat alguns prototips de tauletes i smartphone que posseeixen la capacitat de doblegar-se el passat mes de juny.


Sedal. Producció Audiovisual - Agència Boxcom\nSedal. Producció Audiovisual\nVídeo, Creativitat, Producció\nLa tecnologia i opcions que ofereixen els productes del bany com les aixetes, estan en una altra dimensió. Les opcions que poden oferir són molt grans i innovadores. Mostrar les característiques d'aquestes, combinat amb el que representa la seva elegància, experiència i facilitat d'ús, és el que s'ha de transmetre.\nEs decideix produir un vídeo amb infografia, ja que permet explicar molt millor el producte i les seves característiques. Els 3D permeten mostrar plànols del producte i "desmuntar-lo" de manera virtual per mostrar el funcionament d'una manera molt més entenedora.\nS'han realitzat molts vídeos de productes com el mostrat, veient que el resultat és la millor manera per explicar el funcionament, mostrar la seva elegància i poder destacar els conceptes més importants amb un format entenedor i atractiu visualment.


Relat "L’ASE A LA MÀNIGA"\nInici > detall del relat: L’ASE A LA MÀNIGA\nLes cortines, que feien de tendal al seu balcó, baixen recaragolades pel vent i fetes un esquinçall davant del pis (també abandonat) dels meus pares. Els coloms les travessen parrupejant de camí a terres conquerides. No havia pensat en ell des de feia molt de temps; segurament des del darrer cop que vaig trepitjar aquest pis. Encara ens veig d'infants llançant-nos llegums amb tiradors des de les respectives balconades. Recordo com compartírem escola i mons imaginaris, somnis i promeses lacrades en sang i el privilegi d'haver format part del seu apòcrif univers. Recordo com aquell infant somiador es convertí en un adolescent genial i inevitablement excèntric, i com es va anar tancant en el seu univers, segurament, més confortable per a ell que el nostre. Un univers que va construir com un castell de naips. Segurament no li va fer cap bé que tots el releguéssim argumentant que era un somiador i incapaços, ja com adults, d'interpretar el seu imaginari únic que ans fou col·lectiu. Recordo quan el castell de naips que havia construït es va anar enderrocant fins que només en va quedar una carta que davant la impossibilitat de mantenir-se dreta, traïda per la gravetat i els companys, només va poder precipitar-se balcó avall davant dels meus propis ulls. Recordo la sang al paviment i el crit paorós de sa mare abraonada a la barana.\nSurto del balcó i creuo el menjador polsegós camí a la cambra de bany. Em deixo caure de genolls davant la tassa mentre el remordiment em travessa la gola junt amb l'esmorzar fins a esquitxar-ne la porcellana. Les arcades segueixen mentre parrupejo com els coloms, però no hi ha prou vòmit per trobar consol ni indult. En quin moment vaig permutar l'amistat per la burla i per què? Odio aquest maleït pis: l'odio perquè cada cop que veig el seu balcó recordo el toll vermell sota la seva cara blanca i rígida. No me n'hauria d'haver burlat quan em va dir que em necessitava. Jo era el seu penúltim naip, el darrer ase a la màniga.\nEl títol m'ha fet pensar que havíem augmentat l'equip de quins apostem pels relats d'humor. Després he vist que el ruc no era tal.\nHa estat una petita decepció perquè som pocs i poc valorats. La tristesa ven més.\nEl relat està molt ben desenvolupat, amb una frondosa riquesa de llenguatge.\nUn relat molt dur però està molt ben escrit. Moltes vegades no sabem captar el dolor i/o la solitud dels demés.\nUn relat trist que reflecteix sentiments molt profunds i tremendament humans!\nConcurs ARC de microrelats a la Ràdio | 02-02-2022


Impuls al Centre de Formació Professional d'Automoció de Martorell - Llobregat Digital\nImpuls al Centre de Formació Professional d'Automoció de Martorell\nDivendres, 2 d'agost de 2019 a les 14:00h\nSegons les clàusules aprovades el preu de licitació és de 2.537.000 euros i la durada màxima de la concessió de 25 anys.\nEl departament de Treball, Afers Socials i Famílies ha aprovat el tràmit definitiu per a la concessió de les tasques de gestió i explotació del Centre de Formació Professional d’Automoció de Martorell per millorar la seva gestió.\nEl conseller Chakir El Homrani ha anunciat l’obertura del procés de licitació del contracte que garantirà el funcionament del centre com a espai de formació integral del sector de l’automoció.\nLes operadores interessades poden presentar les seves propostes fins el proper 30 de setembre, data a partir de la qual s’obrirà el procés d’adjudicació a través del Servei públic d’Ocupació de Catalunya que és el titular del CFPA.\nUn cop feta l’adjudicació es constituirà també un òrgan de supervisió de l’execució del contracte que en farà el seguiment i les propostes formatives. Aquesta òrgan es reunirà el proper mes de setembre per fer un seguiment i avaluació del procés de licitació.\nEl Centre de Formació Professional d’Automoció de Martorell (CFPA) abastarà l’FP inicial i l’FP per a l’ocupació adreçada tant a persones treballadores desocupades com en actiu.\nTambé inclourà formació programada per les empreses, que ha de constituir un dels pilars de creixement del centre i aportar un alt grau d’especialització formativa.\nLa seva posada en marxa consolidarà la competitivitat del sector de l’automoció i de les pròpies empreses, millorant la seva productivitat i ajudant a la creació de llocs de treball i a la qualificació i requalificació contínua de les persones.\nLa formació professional inicial s’implantarà mitjançant la modalitat dual, que és la que comporta més bons resultats pel que fa al grau d’inserció i prestigi entre les empreses.\nAquest model fomenta un procés integrador, gràcies a l'oportunitat que té l’alumnat de formar-se i conèixer de primera mà la realitat del món laboral.\nEl component professional pràctic s'adquireix tant en l'empresa com en el centre de formació té per objecte impulsar i estendre entre empreses i persones treballadores, tant desocupades com ocupades, una formació que respongui a les seves necessitats de qualificació i competitivitat i contribueixi al desenvolupament econòmic i a la cohesió social del país.\nL’oferta formativa es basarà en accions de formació que condueixen a l’obtenció d’un certificat de professionalitat, en especialitats del catàleg vigent d’especialitats, i/o la implantació d’itineraris formatius.\nEls certificats que s’oferiran en format modular quan s’escaigui respondran a les necessitats de qualificació professional demandades per les empreses i estaran adreçades a les persones demandants d’ocupació o que volen millorar la seva qualificació.\nL’oferta de Formació professional per l’ocupació abastarà un mínim de 7.000 hores de formació anual que es concretaran en el pla de formació.\nL’ FP a demanada de les empreses estarà configurat per l’activitat formativa que realitzi el centre per encàrrec de les empreses del sector, les activitats podran abastar des d’un curs adaptat del catàleg de qualificacions fins a una acció a demanda basada en un sistema de producció d’una empresa concreta.


Avís legal - Círcol de Reus\nTitular de la pàgina web: EL CÍRCOL DE REUS (d’ara endavant “El Círcol de Reus”).\nPlaça del Prim, 4 – 43201 Reus – Catalunya\nTels. +34 977 322 813 / +34 977 316 421\nQueda prohibit qualsevol ús de tots els continguts de la pàgina web de El Círcol de Reus, concretament, sobre els textos, disseny, obres, marques, logotips, codi font i qualsevol altre susceptible de protecció, sense l’autorització expressa dels seus titulars, excepte la possibilitat de compartir continguts quan El Círcol de Reus així ho autoritzi mitjançant l’ús d’eines tecnològiques per aquesta finalitat.Qualsevol ús no permès serà degudament perseguit pels legítims propietaris. Igualment, tots els noms comercials, marques o signes distintius de qualsevol classe continguts a la pàgina web de El Círcol de Reus estan protegits per la llei.\nEl Círcol de Reus no es fa responsable dels continguts als quals es dirigeixen els enllaços situats a la pàgina web, segons l’establert en l’article 17 de la LSSI.\nEl Círcol de Reus no concedeix cap tipus de llicència o autorització d’ús personal a l’Usuari sobre els seus drets de propietat intel·lectual i industrial o sobre qualsevol altre dret relacionat amb la pàgina web titularitat de El Círcol de Reus i els serveis oferts en la mateixa.\nPer això, l’Usuari reconeix que la reproducció, distribució, comercialització, transformació, i en general, qualsevol altra forma d’explotació, per qualsevol procediment, de tot o part dels continguts d’aquesta pàgina web constitueix una infracció dels drets de propietat intel·lectual i/o industrial de El Círcol de Reus o del titular dels mateixos, podent donar lloc a l’exercici per part de El Círcol de Reus de totes les accions judicials o extrajudicials que poguessin correspondre en exercici dels seus drets.\nAixí mateix, la informació a la qual els usuaris poden accedir a través de la pàgina web de El Círcol de Reus, pot estar protegida per drets de propietat industrial, intel·lectual o d’una altra índole. En conseqüència El Círcol de Reus no serà responsable en cap cas i en cap concepte de les infraccions que pugui cometre l’Usuari en relació amb aquests drets.\nLa present política legal queda subjecta a l’establert en les lleis espanyoles. Per a qualsevol conflicte derivat de la interpretació de les mateixes, les parts es sotmeten a la jurisdicció dels Tribunals de la ciutat de Barcelona, sempre que això no sigui contrari al que disposa l’article 29 de la LSSI.\nL’Usuari es compromet a utilitzar la pàgina web, els continguts i serveis de conformitat amb la Llei, el present Avís Legal, les bones costums i l’ordre públic. De la mateixa manera, l’Usuari s’obliga a no utilitzar la pàgina web, els seus continguts o serveis que es prestin a través d’aquesta amb finalitats o efectes il·lícits, sent contraris a aquesta política legal, o lesius d’interessos o drets de tercers, o que de qualsevol altra forma, pugui danyar, inutilitzar, fer inaccessibles o deteriorar la pàgina web, els seus continguts o els seus serveis o impedir un normal ús de la mateixa per part d’altres usuaris.\nAquest Avís Legal és aplicable per a qualsevol Usuari que accedeixi a la pàgina web titularitat de El Círcol de Reus. Els usuaris que lliurin les seves dades personals per a qualsevol de les funcionalitats de la pàgina web de El Círcol de Reus hauran d’acceptar la Política de Privacitat.\nEL CÍRCOL DE REUS (d’ara endavant, “El Círcol de Reus”), informa als usuaris que respecta la legislació vigent en matèria de protecció de dades personals, la privacitat dels usuaris i el secret i seguretat de les dades, adoptant per a això les mesures tècniques i organitzatives necessàries per evitar la pèrdua, mal ús, alteració, accés no autoritzat i robatori de les dades personals facilitades, tenint en compte l’estat de la tecnologia, la naturalesa de les dades i els riscos als quals estan exposades.\nEls serveis, accés als continguts i oferta de productes d’aquesta web està exclusivament dirigida a majors de 18 anys, per la qual cosa, qualsevol persona que lliuri les seves dades personals, manifesta tenir com a mínim aquesta edat, quedant prohibit l’ús de www.elcircoldereus.cat i el lliurament de dades personals a persones menors d’edat.\nEl Círcol de Reus tractarà les dades de conformitat amb els principis de qualitat exigits per la Llei Orgànica 15/1999, de 13 de desembre de Protecció de Dades (“LOPD”), de forma confidencial i amb les mesures de seguretat exigides pel Reial Decret 1720/2007, de 21 de desembre, pel qual s’aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal (“RLOPD”).\nLes dades de caràcter personal que es facilitin en la Web, quedaran registrades en un fitxer de clients titularitat de El Círcol de Reus degudament declarat i inscrit en el Registre General de Protecció de Dades, amb la finalitat de dur a terme la prestació dels serveis oferts, així com, per enviar per qualsevol mitjà, inclòs el correu electrònic, ofertes de productes i serveis de la nostra associació, millorar la relació comercial i gestionar les peticions realitzades pels nostres clients.\nEl simple fet de que l’Usuari enviï les seves dades personals a El Círcol de Reus suposarà el consentiment de l’Usuari per a la seva incorporació al fitxer i el seu corresponent tractament.\nL’Usuari podrà revocar el consentiment prestat, sense que tingui efectes retroactius, i exercir els drets d’accés, rectificació, cancel·lació i oposició dirigint-se mitjançant carta adjuntant fotocòpia del seu DNI o altre document oficial identificatiu a El Círcol de Reus, Rambla dels Floristes núm. 65, 08002 de Barcelona.\nL’Usuari garanteix que les dades personals facilitades a El Círcol de Reus són veraces i es fa responsable de comunicar qualsevol modificació de les mateixes perquè, en tot moment responguin a la seva situació actual.\nQualsevol usuari que tingui qualsevol dubte o comentari sobre la forma en què El Círcol de Reus utilitza les dades dels seus usuaris, pot escriure’ns a elcircol@elcircoldereus.cat.\nLes cookies constitueixen uns procediments automàtics de recollida d’informació relativa a les preferències determinades per un usuari d’Internet durant la seva visita a un determinat lloc web, amb la finalitat de reconèixer-li com a usuari recurrent i personalitzar una navegació més ràpida. L’usuari pot configurar el seu navegador per acceptar o rebutjar per defecte les cookies o per rebre un avís a la pantalla cada cop que rebi una cookie, i decidir en aquest moment si l’emmagatzema o no al seu disc dur. Els procediments per al bloqueig i eliminació de les cookies poden diferir d’un navegador d’Internet a un altre, per la qual cosa l’usuari haurà d’acudir a les instruccions facilitades pel navegador d’Internet. En cas que l’usuari desitgi rebutjar l’ús de cookies, pot limitar l’ús d’algunes de les prestacions.\ncookies pròpies i cookies de tercers: depenent de quina sigui l’entitat que gestioni el domini des d’on s’envien les cookies i es tractin les dades que s’obtinguin.\ncookies tècniques, cookies de personalització, cookies d’anàlisi, cookies publicitàries, cookies de publicitat comportamental: d’acord amb la finalitat per a la qual es tractin les dades obtingudes.


PIMEC i el Centre d’Estudis Comarcals reafirmen el seu compromís – La Bústia\nPIMEC i el Centre d’Estudis Comarcals reafirmen el seu compromís\nPer Redacció / La Bústia 15 de juliol de 2020 a les 12:00 0 458 Visites\nAmb l’objectiu de vincular l’empresa, la cultura i el patrimoni del territori\nLa Colònia Sedó d’Esparreguera ha acollit la reunió entre representants de PIMEC del Baix Llobregat-L’Hospitalet i membres del Centre d’Estudis Comarcals del Baix Llobregat. Ambdues institucions han acordat accions d’una col·laboració conjunta per vincular de forma multidireccional l’empresa, la cultura i el patrimoni industrial del territori.\nDurant la visita a la Colònia Sedó, els membres de les entitats han conegut de primera mà el projecte i han reafirmat el seu compromís de treballar conjuntament per tal de crear sinèrgies entre el teixit productiu i el món cultural de la zona.\nL’objectiu és establir relacions beneficioses per a les pimes, els autònoms i el sector cultural del Baix Llobregat.\nPer part de PIMEC han estat presents a la reunió el gerent de l’Àrea Institucional, Àngel Hermosilla, el defensor del soci al territori, Antonio Boza, el vocal i responsable de Llobregat Nord de PIMEC, Carles Ruiz-Feltrer, i el delegat territorial de la patronal al Baix Llobregat – L’Hospitalet, Agustí Miró.\nDel Centre d’Estudis hi ha participat la seva presidenta, Veva Català, el membre de la Junta, Xavier Mas, el soci i president de l’associació per a la Defensa de la Colònia Sedó, Josep Ma Cobos, i la gerent del Centre d’Estudis del Baix Llobregat, Esther Hachuel.\nFotografia: Representants de les dues institucions s’han reunit a la Colònia Sedó d’Esparreguera [PIMEC Baix Llobregat-L’Hospitalet]\nCategoria: Abrera, Castellví de Rosanes, Collbató, Cultura, Economia, Esparreguera, Gelida, Martorell, Masquefa, Olesa de Montserrat, Sant Andreu de la Barca, Sant Esteve Sesrovires\nLes obres de La Sínia s’inicien aquest juliol\nLa Festivitat de Sant Pere d’Abrera, un èxit telemàtic


Xavier Sala i Martín (Cabrera de Mar, el Maresme, 1963) no es pot negar que és un home tan brillant com les americanes que sol vestir. És una persona que allà on és, es deixa veure i el que diu, generalment no deixa indiferent a ningú. Podríem dir que és un home amb americanes brillants però també amb idees brillants i amb molt saber dins els seu cap. I crec que el més important no és el seu aspecte, sinó el que diu.\nPerò el que admiro més d’ell són les explicacions clares i senzilles que fa de les coses. Fins els més rucs podem entendre el que diu. Ho explica tot tant senzill i planer que tothom ho entén. I diu les coses sense pèls a la llengua, que també és prou interessant.\nAvui ha fet una anàlisi sobre la crisi econòmica mundial admirable, des del meu punt de vista. Ha dit evidències, però ha dit coses que no sentim dir als nostres dirigents. I diu que no fa prediccions perquè cap economista pot fer-les. Diu que no és la feina dels economistes. Ja diuen que els economistes no endevinen mai res quan fan previsions de futur.\nQuan s’ha referit a Espanya ha estat tant clar que els nostres dirigents haurien de quedar vermells de vergonya. Des del Zapatero, que negava la crisi fa ben poc, fins als ministres que van tocant campanes sense solta ni volta i que és evident que sense cap pla de xoc amb cara i ulls. Quan ha caigut un sector tan important com la construcció, què pensa fer el Govern? Obra pública? Donar diners als Ajuntaments per que arreglin carrers? Ni tan sols obliga als aturats a anar a fer cursos a una Acadèmia o a la Universitat si volen cobrar el subsidi d’atur. Ell diu que això hauria de ser el mínim exigible, com ho és a altres països. I que aquí l’únic que protegim són els llocs de treball i no pas als treballadors. Ha dit un munt de coses interessant, com quasi bé sempre.\nEn fi, que un altre cop m’ha agradat molt el que ha dit i que seguiré llegint els seus articles i escoltant-lo quan tingui ocasió. Per dos motius fonamentals: perquè l’entenc i perquè quasi sempre el que diu fa reflexionar. Si ens convenç o no, ja dependrà de cadascú.\nEtiquetes de Technorati: Xavier Sala i Martín,Economía,Crisi\nArxiu Selecciona el mes gener 2022 desembre 2021 novembre 2021 octubre 2021 setembre 2021 agost 2021 juliol 2021 juny 2021 maig 2021 abril 2021 març 2021 febrer 2021 gener 2021 desembre 2020 novembre 2020 maig 2020 abril 2020 març 2020 febrer 2020 gener 2020 desembre 2019 novembre 2019 octubre 2019 setembre 2019 agost 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 agost 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017 setembre 2017 agost 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 setembre 2016 agost 2016 juliol 2016 juny 2016 maig 2016 abril 2016 març 2016


És la Terra qui mana...\nEl Gloria –entès com a sistema resultant de la suma de factors meteorològics i climàtics d’entitat diversa que coincideixen en el temps sobre un mateix punt– és passat i, com a fenomen natural excepcional que ha estat, passarà a la història, i no pas, malauradament, fent honor al seu nom. Però així són les coses i així les paradoxes que es deriven de les actuacions dels humans, entestats a donar nom als fenòmens atmosfèrics que fins fa poc no en tenien, malgrat que es van succeint des que el món és món i que –això sí que és rellevant– cada vegada amb més força i també menys cadència. Els estralls causats pel Gloria –en nombre de víctimes humanes, però també en desastres materials i mediambientals– han estat fatals. D’aquí que ningú amb dos dits de front pugui sostenir amb la mirada alta que això del canvi climàtic i de les alteracions que comporta per als ecosistemes (aquàtics i terrestres) no vagi de veres.\nTan bon punt el Gloria acabava de passar, assistirem a un reguitzell de desplaçaments i de visites oportunistes d’autoritats i escoltarem discursos que, per repetits, són sobradament sabuts, prenyats de promeses i de bones intencions. Però no és d’això, de les promeses fetes i no acomplides –que també–, del que toca parlar ara. Més aviat convé parlar de com procedir per repensar d’una vegada la relació que els humans hem de mantenir amb la Terra, amb el planeta. El passat és història i és el present i el futur del territori i el seu equilibri mediambiental el que està en joc. Ni més, ni tampoc menys.\nÉs així com el repte que se’ns obre davant no és simplement el de refer el que fenòmens de la naturalesa han arrasat per tornar-ho a deixar tot tal com estava abans del desastre. Si les actuacions a emprendre apunten en aquesta direcció, ens trobarem davant la prova més fefaent que no hem entès res del que està passant i, sobretot, que aquí qui de veritat mana és la Terra i no pas els humans, que ens creiem ser-ne els amos quan simplement en som uns maldestres administradors. I si qui mana és la Terra, serà millor tenir-la en compte i no anar-li en una batalla que serà més o menys llarga però també desigual, de la qual no hi pot haver dubte pel que fa a qui en serà guanyadora.\nLes declaracions d’emergència climàtica i ambiental dictades per diferents governs estan molt bé i són significants com a gest i com a pas primer per mostrar –que no per demostrar– que hi ha voluntat política de no deixar passar més temps sense decidir i aplicar mesures que permetin capgirar el model de desenvolupament econòmic, urbanístic i territorial actualment dominant i del qual tantes agressions i greuges mediambientals se’n deriven. I en aquest canvi urgent de model al qual estem inexorablement abocats, les administracions hi tenen molt a dir i més a fer. Elles, però també nosaltres. Ens sabem de memòria la cantarella de la manca de recursos. No cal que ens la repeteixin. És l’excusa de sempre. Segur que els diners no sobren, però no és menys cert que les oportunitats de gestionar-los més eficientment hi són, sobretot si les administracions –totes les administracions– treballen mancomunades per assolir uns mateixos objectius.\nEl pas del Gloria ens ha deixat missatges diàfans. Un d’ells, que l’urbanisme –sigui de platja, de passeigs marítims o de creixement de les ciutats– ha de canviar radicalment de concepte i amb ell tot allò que té a veure amb les construccions a tocar de rieres, rius i mar. D’aquí que els ajuntaments –costaners o no– han de ser els primers disposats a liderar un canvi de model amb actuacions decidides i immediates de les quals la ciutadania n’ha de ser –n’hem de ser— corresponsables. El canvi climàtic no és cap broma i ja no n’hi ha prou amb administrar els efectes de la tragèdia quan es produeix, si més no perquè sempre és molt millor prevenir que no pas haver de curar.


Contacte Català | Castellano\nInici Què és FORUM? Oficina Local d'Habitatge i Rehabilitació Promocions Aparcaments\nOficina Local d'Habitatge i Rehabilitació\nINFORMACIÓ I ASSESSORAMENT EN MATÈRIA D'HABITATGE\nCONVOCATÒRIES D'HABITATGES AMB PROTECCIÓ OFICIAL\nINFORMACIÓ I TRAMITACIÓ D'AJUTS A LA REHABILITACIÓ\nAJUTS A LA REHABILITACIÓ D'HABITATGES I EDIFICIS DE MANRESA\nAjuts de FORUM\nAjuts de la Generalitat de Catalunya\nDEMANDA D'HABITATGE GESTIONAT PER FORUM\nSUBVENCIÓ AL PAGAMENT DEL LLOGUER PER A PERSONES DE 65 ANYS O MÉS\nPRESTACIONS PER AL PAGAMENT DEL LLOGUER PER A MAJORS DE 65 ANYS\nSUBVENCIÓ AL PAGAMENT DEL LLOGUER: NOUS SOL·LICITANTS\nSUBVENCIONS PER A LA REHABILITACIÓ D'EDIFICIS D'ÚS RESIDENCIAL 2020\nEn data del dia 29 de Juny de 2020 s'ha publicat al Diari Oficial de la Generalitat de Catalunya, la convocatòria de subvencions per a la rehabilitació d'edificis d'habitatges.\nEl termini de presentació és del 30 de juny al 18 de setembre de 2020.\nPoden accedir a aquestes subvencions:\n•\tLes juntes o comunitats de propietaris, les agrupacions de juntes o comunitats de propietaris i els propietaris únics d'edificis d'habitatges i els propietaris d’habitatges unifamiliars o agrupats en filera.\n•\tLes societats cooperatives compostes de manera agrupada per propietaris d’habitatges o edificis que reuneixin els requisits de l’article 396 del Codi civil; les empreses constructores arrendatàries o concessionàries dels edificis.\nEls edificis han de complir els següents requisits:\n•\tTipologia: residencial col·lectiva i edificis d'habitatges unifamiliars aïllats o agrupats en filera.\n•\tCriteris d’antiguitat:\n– Per a les actuacions de conservació relatives a l'estructura i les instal·lacions definides a la base 2.1.a) de la línia 2, els edificis han d'haver estat construïts o acabats abans de l'any 1996.\n– Per a les actuacions de conservació relatives a l'envolupant definides a la base 2.1.b) de la línia 2 i per a les actuacions de la millora de l'eficiència energètica i sostenibilitat de la línia 1, els edificis han d'haver estat construïts o acabats abans de l'any 2007.\n– Per a les actuacions per a la millora de la seguretat d'utilització i de l'accessibilitat, definides a la base 2.2 de la línia 2, no es requereix el requisit d'antiguitat.\n•\tEl 70 % de la superfície construïda sobre rasant de l'edifici, com a mínim, ha d'estar destinada a habitatge. No computa la superfície en planta baixa si aquesta és d’ús diferent a habitatge.\n•\tUn mínim del 50 % d’aquests habitatges han de ser el domicili habitual i permanent dels seus propietaris o arrendataris, en totes les fases del procediment. En el cas d’habitatges unifamiliars han de ser el domicili habitual i permanent en el moment de sol·licitar la subvenció.\nPer poder accedir a l’ajut, els edificis han de disposar, amb caràcter obligatori i previ a la sol·licitud d'ajuts, de l'informe d'avaluació de l'edifici amb els següents documents:\n-\tL'informe d'inspecció tècnica de l'edifici (IITE) s'ha d'haver presentat davant l'organisme competent de la Generalitat de Catalunya per sol·licitar el certificat d'aptitud de l'edifici abans de presentar la sol·licitud de subvenció.\n-\tEl certificat d'eficiència energètica de l'edifici (CEE) diligenciat per l'Institut Català de l'Energia (ICAEN),amb l’etiqueta energètica corresponent.\nLa tipologia d’ajuts subvencionables en la convocatòria 2020 inclou els destinats a la millora de l’eficiència energètica i la sostenibilitat; els destinats a la conservació i els destinats a la millora de la seguretat d’utilització i de l’accessibilitat.\nInformació per sol·licitar l’ajut i impresos:\nPer a més informació específica i tramitació dels ajuts:\nTelèfon: 93 872 56 01 - Fax: 93 872 72 56 - Correu electrònic: forum@forumsa.cat\nAvís legal - Disseny web i programació: La Factoria